cyanic-selkie/wikianc huggingface dataset:
ზრუნი
ზრუნი — იგივეა, რაც ზარი, ოღონდ, მისგან განსხვავებით, ზოგჯერ პოეტური ტექსტის თანხლებით სრულდება. ზრუნი, როგორც „გოდების ბანის“ (სულხან-საბა ორბელიანი) აღმნიშვნელი ტერმინი, ამჟამად რაჭაშია შემონახული.
ლიტერატურა
კატეგორია:ქართული ხალხური სიმღერები
მიკ პოინტერი
იგი მონაწილეობდა ჯგუფის სინგლის Market Square Heroes და ალბომის Script for a Jester's Tear ჩაწერაში. იგი ასევე არის ჯგუფ Arena-ს თანადამაარსებელიც.
მცირე პერიოდით მას ჰყავდა საკუთარი ჯგუფი Mick Pointer's Marillion, რომელიც ალბომის  Script for a Jester's Tear გამოსვლიდან 25-ე წელს შეიკრიბა.
სქოლიო
კატეგორია:დაბადებული 1956 კატეგორია:ინგლისელი მუსიკოსები კატეგორია:Marillion-ის წევრები
ალექსანდრს ჩაკსი
ალეკსანდრს ჩაკსი (ჩადარაინისი; დ. 27 ოქტომბერი, 1901 — გ. 8 თებერვალი, 1950) — ლატვიელი პოეტი და მწერალი.
ბიოგრაფია
დაიბადა 1901 წ-ს რიგაში, თერძის ოჯახში. 1-ლი მსოფლიო ომის დროს, როდესაც ფრონტი რიგასაც მიუახლოვდა, იგი მშობლებთან ერთად ევაკუირებულ იქნა ჯერ ესტონეთში, ხოლო შემდეგ რუსეთში, ისევე, როგორც სხვა ათიათასობით ლატვიელი ლტოლვილი. 1918 წ-ს ალეკსანდრსი მოეწყო სამედიცინო ფაკულტეტზე მოსკოვში, მაგრამ სწავლას მალევე დაანება თავი. 1920 წ-ს იგი წითელ არმიაში გაიწვიეს, კომუნისტურ პარტაშიც კი ჩარიცხეს, მაგრამ 1922 წ-ს დაჟინებული მოთხოვნით არმიიდან გაითავისუფლა თავი და დაბრუნდა ლატვიაში, სადაც ხელი მიჰყო ლიტერატურულ მოღვაწეობას. თავისი წარსულის შესახებ, რა თქმა უნდა არავისათვის გაუმხელია. აღსანიშნავია, რომ თავისი ბიოგრაფიის კომუნისტური პერიოდი მან დამალა 1944 წელს წითელი არმიის ლატვიაში შემოჭრის შემდეგაც, რაც მიუთითებს მის სრულ ჩამოშორებას კომუნისტური წარსულისაგან, თუმცაღა, ლატვიის გასაბჭოების პერიოდში, ზეწოლით რამდენიმე ლექსი მიუძღვნა სოციალიზმის აღმშენებლობას, რომელიც მაინც დაუწუნეს, არასაკმარისი იდეურობის გამო.
დემოკრატიულ ლატვიაში, სხვადასხვა დროს მუშაობდა: სოფლის სკოლაში გამგედ, შემსალაროებში, სტატისტიკური მონაცემების დამმუშავებლად ბირჟაზე; თანამშრომლობდა გამომცემლობებთან; აქტიურად მოღვაწეობდა თეატრში, კინოსა და გამომსახველობითი ხელოვნების კრიტიკის სფეროში. პირველი მისი ლექსი დაიბეჭდა 1925 წელს, რომლის შემდეგაც ირიცხებოდა სხვადასხვა ლიტერატურული ჟურნალების ავტორად, ლიტერატურული და ხელოვნების წრეების წევრად. ა.ჩაკსმა დიდი როლი ითამაშა ლიტერატურის რეფორმირებაში, ის თავისი ეპოქის მოდერნისტული მიმდინარეობის ერთ–ერთი ფუძემდებელია ლატვიურ პოეზიაში. შესანიშნავია მისი ლირიკა, როგორც რითმული ასევე ვერლიბრიც, რომელთაც საუცხოო მუსიკალურობა ახასიათებთ. მან უნიკალური ლექსები მიუძღნვნა თავის ქალაქს–რიგას, მის გარეუბნებს და ითვლება ერთ- ერთ უდიდეს ურბანისტ შემოქმედად, არა მარტო ლატვიაში–მას ერთხმად ევროპული მასშტაბის პოეტებს მიაკუთვნებენ.
მე-20 საუკუნის 20–40 -იან წწ. გამოცემულია მისი ლექსების მრავალი კრებული: „ მე და ეს ჟამი“, „ გული ტროტუარზე“, „ სამყარო დუქანში“. „ ჩემი სამოთხე“, „ წარმოსახვის სარკეები“, და სხვ.. მოთხრობების კრებულები „ ანგელოზი დახლთან“, „ ჩაკეტილი კარები“, „ ცა“, ...აგრეთვე პოემები, რომელთა შორის ლატვიელებში დიდი პოპულარობით სარგებლობს „მარადისობით ცხებულნი“. ამ პოემისათვის, მას 1940 წელს მიენიჭა ანა ბრიგადერეს სახელობის ფულადი პრემია (იმ დროისათვის საკმაოდ დიდი თანხა – 4.000 ლატი).პოემა ეძღვნება ლატვიელ მსროლელთა გმირულად განვლილ გზას 1915-1916 წწ. მეორე მსოფლიო ომის პერიოდში, ძირითადად ქ.რიგის მისადგომებთან.
ალექსანდრე ჩაკსი გარდაიცვალა გასაბჭოებულ ლატვიაში, 1950 წლის 8 თებერვალს, სრული უასახსრობის პირობებში. მადლიერმა ერმა არ დაივიწყა თავისი საყვარელი პირმშო და მისი ლექსები, რომელებიც კრებულების სახით მრავალჯერ გამოიცა მისი სიკვდილის შემდეგაც; ამ საოცრად ლამაზ ლექსებზე შექმნილია მრავალი პოპულარული სიმღერა; მისი სახელი მინიჭებული აქვს ქ.რიგის ერთ-ერთ ცენტრალურ ქუჩას; ზიედონდარზსის პარკში, რომელიც ა.ჩაკსის და არტილერიას ქუჩების კუთხეში მდებარეობს, დადგმულია მისი ძეგლი ( 1981 წ.); 1997 წ-დან გახსნილია და დღემდე მოქმედებს მისი სახელობის სახლ მუზეუმი–ლაჩპლესის ქუჩა N 48/50 ბინა 14, სადაც ცხოვრობდა სიცოცხლის ბოლო პერიოდში; დაწესებულია ა. ჩაკსის ყოველწლიური პრემია ლიტერატურის სფეროში.
სქოლიო
კატეგორია:დაბადებული 1901 კატეგორია:გარდაცვლილი 1950 კატეგორია:ლატვიელი პოეტები კატეგორია:ლატვიელი მწერლები
Ultimate Spider-Man
„Ultimate Spider-Man“ (თანამედროვე ადამიანი ობობა) — Marvel Comics-ის გამოცემა. მისი შემქმნელები არიან ბრაიან მაიკლი და ბრენდონ და მარკ ბაგლები. დიდხანს მუშაობდა ამ კომიქსის ილუსტრაციებზე მარკ ბიგლი, მაგრამ № 111 დან ის შეცვალა სტიუარდ იმონეონმა.გაათნამედროვეს ისეთი კლასიკური პერსონაჟები როგორიცაა შავი კატა, მწვანე გობლინი, ჰობ გობლინი, კინგფინი, ვენიმი, დოქ. ოქტავიუსი, ელექტრო, მორბიუსი და სხვები (ეს პერსონაჟები თითქმის მთლიანადაა შეცვლილი).მწვანე და ჰობ გობლინები — ეს საშინელი მონსტრები რომლებიც ნორმან ოსბორნი და მისი შვილი ჰარი იყვნენ სრულიად შეიცვალნენ. გალიიდან გამოვიდნენ ისეთი მონსტრები როგორიცაა ვენომი და სისხლისმსმელივენომი კვლავ ედი ბროკია, მაგრამ ის ასეთი გახდა არა უცხოპლანეტური ისმბიოტისგან არამედ უნიკალური კოსტუმისგან
ასევე არსებობს „თანამედროვე“ გამოცემები ისეთი ცნობილი ცომიქსების როგორიცაა „იქს ადამიანები“, „ადამიანი ობობა“, „თავზეხელაღებული“, „cable deapol“ და სხვა...
რესურსები ინტერნეტში
კატეგორია:ადამიანი ობობა
ჩინეთის საბჭოთა რესპუბლიკა
ჩინეთის საბჭოთა რესპუბლიკის შექმნის წინა ფონი
left|thumb|150px|ჩინეთის საბჭოთა რესპუბლიკის დროშის ერთ-ერთი ვერსია ჩინეთში საბჭოთა მოძრაობა ფართოდ გავრცელდა ეროვნული-რევოლუციური არმიის მიერ ჩატარებული ჩრდილოეთის ექსპედიციის შემდგომ. დიდ ქალაქებში საბჭოთა მოძრაობის დამარცხების შემდეგ, საბჭოებმა შეძლეს გამყარება მხოლოდ სოფლებში.
1931 წელს ჩინეთში დაახლოებით 10 საბჭოთა რაიონი არსებობდა რამდენიმე მილიონი მოსახლეობით. გუომინდანის და ადგილობრივი მილიტარისტების წინააღმდეგ სამხედრო ძალის სახით, საბჭოებს მხარს უჭერდა ჩინეთის წითელი არმია.
ჩინეთის საბჭოთა რესპუბლიკა 1931-1934 წლებში
left|thumb|200px|ჩინეთის საბჭოთა რესპუბლიკის მმართველების ჯგუფური ფოტო საერთაშორისო კომუნისტური აღმასრულებელი კომიტეტის რეკომენდაციით და ცენტრალური კომიტეტის მე-4 პლენუმის გადაწყვეტილებით 1931 წლის 11 სექტემბერს ოფიციალურად იქნა გამოცხადებული ჩინეთის საბჭოთა რესპუბლიკა და დროებითი საბჭოთა მთავრობა.
რომელშიც შედიოდა შემდეგი საბჭოები:
1931 წლის 7 ნოემბერს ქალაქ რუიძინში (ძიანსის პროვინცია) გაიმართა სრულიად ჩინეთის საბჭოების ყრილობა. ყრილობამ მიიღო პროექტები ჩინეთის საბჭოთა რესპუბლიკის კონსტიტუციის, მიწის კანონის, შრომის კანონის, ეკონომიკური პოლიტიკის, ჩინეთის წითელი არმიის მშენებლობის, საბჭოთა მშენებლობის შესახებ; არჩეული იქნა ჩინეთის საბჭოთა რესპუბლიკის აღმასრულებელი კომიტეტი, რომელმაც ჩამოაყალიბა დროებითი საბჭოთა მთავრობა მაო ძედუნის მეთაურობით. რესპუბლიკის რევოლუციურ სამხედრო საბჭოს ხელმძღვანელობდა ჯუ დე.
right|thumb|300px|სამხედრო აღლუმი ჩინეთის საბჭოთა რესპუბლიკის შექმნის პატივსაცემად. 1931 წელი. რესპუბლიკის სამხედრო მხარდამჭერი გახდა ცენტრალური არმიის ჯგუფი, რომლის შემადგენლობაში შედიოდა მაო ძედუნის და ჯუ დეს ჯარი, სიუ სიანციანის დანაყოფები ანხუის-ხუნანის-ხუბეის რაიონში, ჰე ლუნის კორპუსი ხუბეი-ხუნანის რაიონში და ჩინეთის წითელი არმიის მიერ ორგანიზებული სხვა ნაწილები. 1931–1932 წლებში დასრულებული იქნა წითელი არმიის რეორგანიზაცია. სამხედრო ნაწილებში აღმოფხვრილი იქნა შეუსაბამობა ნუმერაციასა და დასახელებაში, მოწესრიგებული იქნა მომარაგების, სამედიცინო შემოწმების და საბრძოლო მომზადების სამსახურები. რევოლუციური სამხედრო საბჭოს მიერ შექმნილი იქნა მთავარი შტაბი ლიუ ბოჩენის მეთაურობით, ასევე პოლიტიკური დეპარტამენტი, რომელსაც მეთაურობდა პოლიტბიუროს წევრი ვან ძიასიანი; შეიარაღებულ ძალებში ძლიერდებოდა კომისართა ინსტიტუტი.
ყველაზე დიდი საბჭოთა რაიონი რესპუბლიკის შემადგენლობაში იყო ჩინეთის ცენტრალური საბჭოთა რაიონი - დასავლეთი ფუძიანი.
left|thumb|250px left|thumb|250px|ჩინეთის საბჭოთა რესპუბლიკის ბანკნოტი მეოთხე სადამსჯელო ლაშქრობის დაწყებამდე, ცენტრალური საბჭოთა რაიონის ფართობი შეადგენდა 50–60 ათას კვ.კმ-ს., მოსახლეობა — 4–5 მილ. ადამიანს. ცენტრალური არმიის ჯგუფს თავის შემადგენლობაში გააჩნდა 1, 3 და 5 კორპუსი ჯამში 25 ათასი ადამიანი. ამას გარდა, არსებობდა რიგი ადგილობრივი დამოუკიდებელი პოლკები და დივიზიები, რომელიც ითვლიდა 30–40 ათას ადამიანს, ასევე თითქმის შეუიარაღებელ გლეხთა შენაერთებს — წითელი გვარდია, ახალგაზრდა გვარდია და სხვა.
სიდიდით მეორე საბჭოთა რაიონი 40 ათასი კვ,კმ ფართობით და 3 მილ. ადამიანით მდებარეობდა პროვინციების ხუნანის, ხუბეის, ანხოის გადაკვეთაზე, მდინარე იანძის ჩრდილოეთით და სარკინიგზო მაგისტრალის პეკინი-უჰანის აღმოსავლეთით. რაიონის რეგულარული შეიარაღებული ძალებს შეადგენდა მე -4 კორპუსი 12–15 ათასი ადამ. პოლიტიკურ და სამხედრო მმართველობას რაიონში ახორციელებდა ჩან გოტაო.
1931-წლიდან 1934 წლის დასაწყისამდე საბჭოთა რაიონების რიცხვი შემცირდა, თუმცა რამდენიმე მათგანმა გააფართოვა თავისი ტერიტორია. 1933 წლის გაზაფხულში ჩინეთის წითელმა არმიამ წარმატებულად მოიგერია გუომინდანის მეოთხე სადამსჯელო ლაშქრობა საბჭოთა რაიონების წინააღმდეგ.
1932 წლის 5 აპრილს ჩინეთის საბჭოთა რესპუბლიკამ ომი გამოუცხადა იაპონიას.
right|thumb|200px|სრულიად ჩინეთის საბჭოების მეორე ყრილობის დელეგატები 1934 იანვარში ცენტრალურ საბჭოთა რაიონში შედგა რიგით მეორე სრულიად ჩინეთის საბჭოთა ყრილობა, რომელმაც მიიღო რიგი გადაწყვეტილებები წითელი არმიის გაძლიერების და საბჭოების მუშაობის გაუმჯობესების მიმართულებით, ასევე საბოლოოდ მიიღეს კონსტიტუცია. გამოცხადებული იქნა დემოკრატიული თავისუფლებები მუშებისათვის, კაცების და ქალების თანასწორუფლებიანობა, ჩინეთის ხალხების თვითგამორკვევის, გამოყოფის და დამოუკიდებელი სახელმწიფოს შექმნის უფლება.
თუმცა ამ პერიოდისათვის საბჭოთა რაიონების მდგომარეობა გაუარესდა 1935 წლის გაზაფხულზე დაბრუნებული გუომინდანის მე-5 სადამსჯელო ლაშქრობის შედეგად.
დიდი ლაშქრობა
1934 წლის ოქტომბერში ჩინეთის წითელი არმიის დაჯგუფებამ, რომელიც იცავდა ცენტრალურ საბჭოთა რაიონს, იძულებული გახდა დაეტოვებინა ის და დაეწყო დიდი ლაშქრობა. 1935-1936 წლებში წითელი არმიის გადარჩენილი შენაერთები კონცენტრირებული იყვნენ რაიონში  პროვინციების შენსის და განსუს გადაკვეთაზე, რომელიც ჩრდილო-დასავლეთის ლაშქრობის შემდეგ დარჩა ერთადერთ საბჭოთა რაიონად.
ჩინეთის წინააღმდეგ იაპონიის აგრესიის ზრდასთან ერთად და იაპონიის არმიის გადაქცევა საფრთხედ წითელი არმიისათვის, ვიდრე გოუმინდანის არმია, ჩკპ-მ დაიწყო გადახედვა კომინტერნის მე-7 ყრილობაზე მიღებული გადაწყვეტილებების საბჭოების პოლიტიკის შესახებ. 1936 წლიდან ძირითად სლოგანად გადაიქცა ანტიიაპონური ფრონტის შექმნა ჩინეთის ყველა შეიარაღებულ და პოლიტიკურ ძალებთან ერთად, მათ შორის გუომინდანთან ერთად. 1937 წლის გაზაფხულზე უშუალოდ იაპონიასთან ომის დაწყებამდე საბჭოების სლოგანები და ქონების კონფისკაცია მოიხსნა. საბჭოთა რაიონს შენსი — განსუს სახელი შეუცვალეს და უწოდეს ჩინეთის სპეციალური რაიონი, ხოლო ადგილობრივი წითელი არმიის შენაერთები გარდაქმნილი იქნა მერვე არმიად.
რესურსები ინტერნეტში
კატეგორია:ჩინეთის ისტორია კატეგორია:ჩინეთი კატეგორია:ომებსშორისი პერიოდის ყოფილი სახელმწიფოები კატეგორია:ყოფილი სოციალისტური რესპუბლიკები კატეგორია:საბჭოთა რესპუბლიკები
იაპონიის დროშა
thumb|150px იაპონიის დროშა თეთრი დროშაა ცენტრში დიდი წითელი დისკოთი (რომელიც ამომავალ მზეს წარმოადგენს). დროშის ოფიციალური სახელი იაპონურად არის ნისეეკი (日章旗?, "მზის დროშა"), თუმცა მას უმეტესად ჰინომარუს (日の丸?, "მზის წრე") უწოდებენ. ლეგენდის თანახმად, ამ დროშის ტრადიცია დასაბამს XIII საუკუნეში იღებს, იაპონიაზე მონღოლების შემოსევების დროიდან. დროშა ბუდისტმა ბერებმა უბოძეს იაპონიის იმპერატორს, რომელიც მზის ქალღმერთის შთამომავლად ითვლებოდა. დროშამ სახელმწიფო სტატუსი მიიღო 1868 წლიდან ეროვნული რესტავრაციის ეპოქაში.
კატეგორია:მსოფლიოს ქვეყნების დროშები კატეგორია:იაპონიის ეროვნული სიმბოლოები
დონეცკის ოლქი
thumb|250px
დონეცკის ოლქი (Донецька область) — ოლქი აღმოსავლეთ უკრაინაში. მისი დედაქალაქია დონეცკი.
დემოგრაფია
2004 წლის მონაცემებით, დონეცკის ოლქის მოსახლეობა შეადგენს 4.7 მილიონ მოსახლეს, რომელიც უკრაინის სრული მოსახლეობის 10%–ია. დონეცკის ოლქი არის ყველაზე მჭიდროდ დასახლებული რეგიონი ქვეყანაში.
2001 წლის აღწერით, დონეცკის ოლქში ცხოვრობენ შემდეგი ეთნიკური ჯგუფები: უკრაინელები — 2,744,100 (56.9%), რუსები — 1,844,400 (38.2%), ბერძნები - 77,500 (1.61%), ბელარუსები — 44,500 (0.92%), ყირიმელი თათრები — 19,200 (0.4%), სომხები — 15,700 (0.33%), და ებრალები - 8,800 (0.18%).[3]
2001 წლის აღწერით ოლქში მცხოვრები მოსახლეობის 74.9% ლაპარაკობს რუსულ ენაზე, 24.1% – უკრაინულ ენაზე, ხოლო 0.13% – სომხურ ენაზე.
რესურსები ინტერნეტში
კატეგორია:უკრაინის ოლქები
დუმბარტონ-ოქსის კონფერენცია
250px|მინიატიურა|[[დუმბარტონ-ოქსი]] დუმბარტონ-ოქსის კონფერენცია — კონფერენცია, რომელიც მიეძღვნა მშვიდობისა და უშიშროების დაცვის საერთაშორისო ორგანიზაციის დაარსების საკითხს; მიმდინარეობდა 1944 წლის 21 აგვისტოდან – 7 ოქტომბრამდე ვაშინგტონში დუმბარტონ-ოქსის ვილაში. მოლაპარაკება მოეწყო ორ ეტაპად: 21 აგვისტო – 28 სექტემბერს მოლაპარაკებაში მონაწილეობდნენ სსრკ-ის, აშშ-ისა და დიდი ბრიტანეთის წარმომადგენლები, ხოლო 29 სექტემბერი – 7 ოქტომბერს – აშშ-ის, დიდი ბრიტანეთისა და ჩინეთის წარმომადგენლები. კონფერენციაზე მომზადდა წინადადებანი, რომელიც შემდეგ საფუძვლად დაედო გაეროს წესდებას.
ლიტერატურა
კატეგორია:საერთაშორისო კონფერენციები
საჭადრაკო ოლიმპიადა 1972
18 სექტემბერი - 13 ოქტომბერი 1972 სკოპიე, იუგოსლავია
ოლიმპიადა სკოპიეში საიუბილეო იყო და ქალაქიც სათანადოდ მოემზადა ამისათვის. სკოპიე გახდა პირველი ქალაქი, რომელმაც ერთდროულად მიიღო ორივე, ვაჟთა და ქალთა ოლიმპიადები. 62 ვაჟთა და 23 ქალთა ნაკრები გუნდი ესტუმრა მაკედონიის დედაქალაქს. გუნდებში მიმდინარეობდა თაობათა ცვლა. სსრ კავშირის ნაკრებში გამოჩნდა ორი ახალი მოჭდრაკე: ანატოლი კარპოვი და ვლადიმერ სავონი. აშშ-ს ნაკრებს რობერტ ფიშერის და სამუელ რეშევსკის არყოფნაში სათვეში ჩაუდგა, ყოფილი ჩეხი, ლუბომირ კავალეკი. ფიშერმა ოლიმპიადაში მონაწილეობისათვის 150 ათასი დოლარი მოითხოვა. ასევე მაღალი ჰონორარები მოითხოვეს ევანსმა და ლომბარდიმ, ამიტომაც ამერიკელთა გუნდი სკოპიეში შესუსტებული შემადგენლობით თამაშობდა. შესუსტებული შემადგენლობით ჩამოვიდნენ სკოპიეში არგენტინელებიც, ნაიდორფი, პანო და კიდევ რამდენიმე უძლიერესი მოჭადრაკე უკმაყოფილო დარჩა ნაკრების დაკომპლექტების პრინციპებით და ოლიმპიადაში თამაშზე უარი განაცხადეს. გერმანიის გუნდს დაუბრუნდა რობერტ ჰიუბნერი, სამაგიეროდ არ იყვნენ უნციკერი და შმიდტი. დანიელებს არ ჰყავდათ ბენტ ლარსენი. სამგიეროდ იყო ახალი სახელები: უნგრეთის გუნდში გამოჩნდა დიულა საქსი, იუგოსლავიის ნაკრებში - ლუბომირ ლუბოევიჩი, შვედეთის ნაკრებში - ულფ ანდერსონი, ხოლო ავსტრალიის ნაკრებში - უოლტერ ბრაუნი. საფრანგეთის ნაკრებს 22-წლიანი განშორების შემდეგ (ამ დროს ის აშშ-ს ღირსებას იცავდა) დაუბრუნდა როსოლიმო.
თავდაპირველად გუნდები ქვეჯგუფებში იბრძოდნენ მთავარ ფინალში გასასვლელად. ქვეჯგუფებში სიურპრიზები არ მომხდარა და თითქმის ყველა ფავორიტმა იოლად გაიკვლია გზა ფინალისაკენ. გაუჭირდათ ამერიკელებს და არგენტინელებს. პირველებმა მხოლოდ ბოლო ტურში ფილიპინელებთან ფრედ დამთვრებული მატჩის წყალობით მოიპოვეს ფინალის საგზური. რაც შეეხება არგენტინელებს, მათ ეს მხოლოდ მექსიკელთა მშრალი ანგარიშით დამარცხების შემდეგღა შეძლეს.
ფინალში ძირითადი ბრძოლა უნგრელ და საბჭოთა მოჭადრაკეებს შორის წარიმართა. ეს გუნდები უკვე პირველივე ტურში შეხვდნენ ერთმანეთს და უნგრეთის ნაკრებმა მეორედ შეძლო საბჭოეთის დამარცხება (პირველად ეს მოხდა 1956 წელს). მომდევნო სამ ტურში საბჭოთა მოჭადრაკეებმა მატჩები მართლია მოიგეს, მაგრამ მინიმალური სხვაობით და უნგრელები მეხუთე ტურის წინ 2,5 ქულით იყვნენ წინ. მეხუთე ტურიდან კი სსრ კავშირის გუნდი გარდაიქმნა და ჩვეული ძალით ათამაშდა. მომდევნო ოთხ ტურში საბჭოთა მოჭადრაკეებმა 13,5 ქულა აიღეს 16-დან. ამ ტემპს ვერც უნგრელები აყვნენ და ვერც იუგოსლავიელები. მეათე ტურის შემდეგ საბჭოელები უკვე ორი ქულით უსწრებდნენ უნგრელებს. მეთერთმეტე ტურში უნგრელებმა ერთი ქულა ამოქაჩეს, ხოლო მეთორმეტეში, არგენტინელთა განადგურების (4-0) შემდეგ დაეწივნენ კიდეც მეტოქეს. მეცამეტე ტურში საბჭოთა მოჭადრაკეებმა 3,5 ქულა აართვეს ესპანელებს და კვლავ ქულით გაიჭრნენ წინ. ბოლო ორ ტურში კი მათ უპრობლემოდ მიიყვანეს საქმე გამარჯვებამდე. საბჭოთა გუნდის წარმატებით გამოსვლაში განსაკუთრებით დიდი წვლილი შეიტანეს ტალმა და კარპოვმა. როგორც ყოველთვის საიმედონი იყვნენ პეტროსიანი, კორჩნოი და სმისლოვი. სამაგიეროდ აშკარად არ იყო ფორმაში ვლადიმერ სავონი. სხვა მოჭადრაკეებიდან აღსანიშნავია ჰიუბნერის და ლუბოევიჩის გამარჯვებები პირველ და მესამე დაფებზე. კარგად იასპარეზეს ახალბედებმა, საქსმა, ანდერსონმა და ბრაუნმა.
ტექნიკური შედეგები
მონაწილეობდა 62 ქვეყნის ნაკრები გუნდი. ტურნირი ჩატარდა ორ ეტაპად. პირველ ეტაპზე გუნდები რვა ქვეჯგუფში არკვევდნენ ფინალისტთა ვინაობას. ქვეჯგუფებში პირველ-მეორე ადგილებზე გასული გუნდები თამაშობდნენ მთავარ ფინალში (I-XVI ადგილები). დანარჩენები B, C და D ფინალურ ტურნირებში იბრძოდნენ XVII-XXXI, XXXII-XLVII და XLVIII-LXII. ორივე ეტაპზე ტურნირი ჩატარდა წრიული სისტემით.
პირველი ეტაპი
მეორე ეტაპი 48.🇫🇷 - 46,5 49. undefined - 42,5  50.🇲🇹 malta - 32  51.🇭🇰 hong kong - 30,5  52.🇱🇧 lebanon - 30  53.🇱🇺 - 29,5  54.🇫🇴 faroe islands - 29  55.🇸🇾 syrian arab republic - 28  56.🇨🇾 cyprus - 27,5  57.🇲🇦 morocco - 26  58.🇦🇩 andorra - 24  59. undefined - 23 60.🇬🇬 guernsey - 20,5  61.🇮🇶 iraq - 20,5  62.🇻🇮 virgin islands, u.s. - 10,5
32.🇦🇺 - 45 33.🇫🇮 - 42  34. - 39  35.🇮🇷 - 37,5  36.🇧🇷 - 35,5  37. - 32,5  38.🇹🇷 - 31  39.🇮🇪 - 28,5     40.🇵🇷 puerto rico - 28,5  41.🇲🇽 - 26,5  42.🇹🇳 tunisia - 26,5  43.🏴󠁧󠁢󠁷󠁬󠁳󠁿 - 26,5  44.🇳🇿 - 25  45.🇩🇴 dominican republic - 21,5   46.🇧🇴 - 19  47.🇯🇵 japan - 15,5
17.🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 - 37 18.🇮🇱 - 36,5  19.🇨🇦 - 33  20. undefined - 31,5  21.🇳🇴 - 30,5  22.🇨🇺 - 30  23.🇦🇹 - 30  24.🇮🇸 - 29  25.🇨🇴 - 27  26.🇮🇩 indonesia - 25,5  27.🇮🇹 - 25  28. - 24,5 29.🇬🇷 - 21  30.🇧🇪 - 20,5  31.🇵🇪 peru - 19
I-XII ადგილები
ჩემპიონის და პრიზიორების შემადგენლობა და შედეგები
ტიგრან პეტროსიანი 10,5 (+6=9-1), ვიქტორ კორჩნოი 11 (+8=6-1), ვასილი სმისლოვი 11 (+8=6-0), მიხეილ ტალი 14 (+12=4-0), ანატოლი კარპოვი 13 (+12=2-1), ვლადიმირ სავონი 4,5 (+3=3-2)
ლაიოშ პორტიში 12 (+8=8-1), იშტვან ბილეკი 11,5 (+7=9-0), დიოჟე ფორინტოში 7,5 (+4=7-2), ზოლტან რიბლი 13 (+9=8-0), იშტვან ჩომი 11,5 (+9=5-1), დიულა საქსი 8,5 (+8=1-1).
სვეტოზარ გლიგორიჩი 9,5 (+8=3-4), ბორესლავ ივკოვი 12 (+6=12-0), ლუბომირ ლუბოევიჩი 15,5 (+13=5-1), ალექსანდრ მატანოვიჩი 7 (+3=8-1), მილან მატულოვიჩი 13,5 (+9=9-0), იოსიფ რუკავინა 3 (+2=2-2).
საუკეთესო შედეგები დაფების მიხედვით
! style="background: #ddffdd;"|პირველი დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მეორე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მესამე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მეოთხე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|პირველი სათადარიგო დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მეორე სათადარიგო დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
რესურსები ინტერნეტში
20
არჰავი
ისტორია
სხვადასხვა დროს შედიოდა ლაზიკის სამეფოში, ბიზანტიის იმპერიაში, ტრაპიზონის იმპერიაში, რუმის სასულთნოში და ოსმალეთის იმპერიაში.
1865 წელს არჰავის კაზა შედიოდა ტრაპიზონის ვილაიეთის ლაზისტანის სანჯაყში. კაზაში სულ შედიოდა 60 სოფელი და ცხოვრობდა 6630 ადამიანი.
ეტიმოლოგია
ლაზურად მას ეწოდება „არქაბი“, რაც „ახალ სოფელს“ ნიშნავს.
მოსახლეობა
2010 წლის მოსახლეობის აღრიცხვის თანახმად, რაიონში ცხოვრობს 19 319 ადამიანი, რომელთაგან 15 610 ცხოვრობს რაიონულ ცენტრში. განათლების დონე 96%. მოსახლეობის უმრავლესობას ლაზები წარმოადგენენ.
Anochetus longifossatus
Anochetus longifossatus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Anochetus-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:Anochetus
ლილი შავერზაშვილი
ლილი შავერზაშვილი (დ. 28 ოქტომბერი, 1940, თბილისი, საქართველოს სსრ, სსრკ — გ. 20 მარტი, 2018) — ქართველი კომპოზიტორი და პედაგოგი. საბჭოთა კავშირის კომპოზიტორთა კავშირის წევრი 1966 წლიდან.
1964 წელს დაამთავრა ვანო სარაჯიშვილის სახელობის თბილისის სახელმწიფო კონსერვატორია. 1965–1967 წლებში მუშაობდა საქართველოს რადიოს მუსიკალურ რედაქტორად. 1967 წლიდან იყო მუსიკის თეორიის საგნების პედაგოგი თბილისის II სამუსიკო სასწავლებელში.
დაწერილი აქვს: ვოკალურ-სიმფონიური ციკლი (1968, ოთხ ნაწილად, ვაჟა–ფშაველას ტექსტზე) მეცო–სოპრანოსა და სიმფონიური ორკესტრისათვის, ვოკალურ–ინსტრუმენტული ნაწარმოები „დიალოგი“ (1972, ხალხურ ტექსტზე) ხმის, ფლეიტისა და ფორტეპიანოსათვის, სავიოლინო სონატა, Allegro ორკესტრისათვის, რომანსები, სიმღერები, ინსტრუმენტული პიესები; 1973 წელს დაასრულა ვოკალური ციკლი „მთების სიმღერა“ და „მუსიკა ორკესტრისათვის“.
თანამშრომლობდა ჟურნალ „დილასთან“.
სქოლიო
კატეგორია:დაბადებული 28 ოქტომბერი კატეგორია:დაბადებული 1940 კატეგორია:გარდაცვლილი 20 მარტი კატეგორია:გარდაცვლილი 2018 კატეგორია:ქართველი კომპოზიტორები
ევანდერ ჰოლიფილდი
ევანდერ ჰოლიფილი (ინგლ. Evander Holyfield, დ. 19 ოქტომბერი, 1962) —   ამერიკელი მოკრივე, მსოფლიოს აბსოლუტური ჩემპიონი სუპერმძიმე წონით პროფესიონალთა შორის (1990—92, 1996—99), 1984 წლის ოლიმპიური თამაშების ბრინჯაოს პრიზიორი ნახევრადმძიმე წონით კატეგორიაში, 1981 წლის პანამერიკული თამაშების ვერცხლის პრიზიორი. მსოფლიოს აბსოლუტური ჩემპიონის პირველი ტიტული მიიღო ჯეიმზ დუგლასთან ორთაბრძოლაში, რომელიც 1990 წლის 25 ოქტომბერს ჩატარდა. მისი კარიერის კულმინაცია 1996 წელს მაიკ ტაისონთან ორთაბრძოლა გახდა, რომელიც ევანდერის გამარჯვებით დასრულდა. 1997 წლის 28 ივლისს შედგა მატჩ-რევანში ჰოლიფილდ-ტაისონი. ტაისონი არასპორტულად მოიქცა, ვინაიდან ორთაბრძოლის დროს მას ყურის ნიჟარის ზემო უკანა ნაწილი მოაჭამა, რის გამოც დისკვალიფიკაცია მიენიჭა. 1999 წლის 13 მარტს ევანდერმა წააგო მსოფლიოს ახალ აბსოლუტურ ჩემპიონ ლენოქს ლუისთან.
კატეგორია:ამერიკელი მოკრივეები კატეგორია:კრივის აბსოლუტური ჩემპიონები კატეგორია:დაბადებული 19 ოქტომბერი კატეგორია:დაბადებული   1962
დიდი კუდუ
დიდი კუდუს (Tragelaphus strepsiceros) — წყვილჩლიქოსანი ძუძუმწოვარი ძროხისებრთა ოჯახისა. მისი სხეულის სიგრძე 245 სმ აღწევს, რქებისა 150 სმ, მასა 300 კგ. გავრცელებულია აფრიკის უმეტეს ნაწილში — მდინარე ზამბეზიდან სამხრეთით. ქმნის 6-10 (ზოგჯერ 30-40) სულისაგან შემდგარ ჯგუფს. მაკეობის ხანგრძლივობა 7-8 თვეა.
ლიტერატურა
კატეგორია:ტყის ანტილოპები
აბდულინო (ბურაევოს რაიონი)
აბდულინო (Абдулла; Абдуллино) — სოფელი რუსეთის ფედერაციაში, ბაშკირეთის რესპუბლიკის ბურაევოს რაიონში.
2010 წლის მონაცემებით სოფელში ცხოვრობს 58 ადამიანი. რაიონულ ცენტრ ბურაევოდან დაშორებულია 20 კილომეტრით. უახლოესი რკინიგზის სადგურია იანაული, რომელიც დაშორებულია 48 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (97 %).
სქოლიო
კატეგორია:ბურაევოს რაიონის სოფლები
აზერბაიჯანული კამეჩი
300px|მინი|აზერბაიჯანის სსრ-ში კამეჩების გავრცელების სქემა 1930-იანი წლების შუა ხანებში.
მეკამეჩეობა აზერბაიჯანში მეცხოველეობის მნიშვნელოვანი დარგია. 1990 წელს სსრკ-ში არსებული კამეჩების 70% აზერბაიჯანში იყო აღრიცხული. აზერბაიჯანის კამეჩების მთლიანი რაოდენობის 63% იმყოფებოდა კოლმეურნეთა, მუშებისა და მოსამსახურეთა კერძო მეურნეობების საკუთრებაში. პოსტსაბჭოთა პერიოდში აზერბაიჯანში კამეჩების რაოდეობამ კლება დაიწყო. 2013 წელს ქვეყანაში 265 ათასი კამეჩი აღირიცხა.
პოპულაციის დახასიათება
აზერბაიჯანული კამეჩის საშუალო სიმაღლე მინდაოში არის 130–132 სანტიმეტრი, სხეულის ირიბი სიგრძე 138–142 სანტიმეტრი, გულმკერდის გარშემოწერილობა 187–191 სანტიმეტრი. თავი უხეში და შედარებით პატარაა. კამეჩის შუბლი მოკლე, საკმაოდ ფართო და ამოზნექილია. კეფა და თავის წინა ნაწილი წაგრძელებულია. აქვს დიდი რქები, რომელიც ძირითადად მიმართულია უკან, ხოლო რქების ზედა ზედაპირი წიბოვანია, ქვედა — მომრგვალებული; რქების დასაწყისში — რგოლებია. კამეჩის რქებზე რგოლების რაოდენობის მიხედვით, შეგვიძლია განსაზღვროთ შობადობის რაოდენობა. კბილების რაოდენობა იგივეა, რაც საქონლისა. კისერი გრძელი, ვიწრო და წვრილი აქვს. ზურგი მოკლე და ფართოა. წელი გრძელი, ფართო და ბრტყელია. მკერდი ღრმაა, საშუალო სიგანის. მუცელი დიდი მოცულობისაა. კუდი შეიძლება იყოს სხვადასხვა სიგრძის. ჯიქანი საშუალო ჯამისებრი ფორმისაა, ოთხი ცურით.
Definitely Maybe
Definitely Maybe — ინგლისური როკ-ჯგუფ Oasis-ის სადებიუტო სტუდიური ალბომი, რომელიც 1994 წლის 30 აგვისტოს Creation Records–ის მიერ გამოქვეყნდა. ალბომი კომერციულად წარმატებული იყო და ცნობილი გახდა სინგლებით Supersonic, Shakermaker, Live Forever და Cigarettes & Alcohol.
სინგლების ბოქს-სეტი
ალბომის სინგლების სპეციალური ბოქს-სეტი გამოვიდა 1996 წლის 4 ნოემბერს. მასში შეტანილია ოთხი დისკი - ინტერვიუებით, b-მხარეებით და ინტერვიუებით. კომპილაცია ბრიტანეთის სინგლების ჩარტის 23-ე პოზიციაზე მოხვდა.
ყველა სიმღერის ავტორები - ნოელ და ლიამ გალაგერები, გარდა „I Am the Walrus“-ის (ლენონი/მაკ-კარტნი)
2014 წლის გამოცემა
2014 წლის 19 მაისს ალბომი გამოვიდა პრომო კამპანიის „Chasing The Sun“ ფარგლებში, ხელახალი გამოცემის სახით. მასში, გარდა ორიგინალური ალბომის რემასტერისა, წარმოდგენილია ოთხი ბრიტანული სინგლის b-მხარეები და სხვა ჩანაწერები. აგრეთვე გამოვიდა აუდიოკასეტა 1993 წლის დემოებით.
სქოლიო
კატეგორია:1994 წლის ალბომები კატეგორია:Oasis-ის ალბომები კატეგორია:1994 წლის სადებიუტო ალბომები კატეგორია:Creation Records-ის ალბომები
დარდანელის ბრძოლა
დარდანელის ბრძოლა — საზღვაო ბრძოლა 1807 წლის 22-23 მაისს რუსეთ-ოსმალეთის ომის (1806-1812 წწ.) დროს. 18 მარტს ვიცე-ადმირალ დიმიტრი სენიავინის ესკადრამ შეკრა დარდანელის სრუტე და 22 მაისს შეუტია დარდანელიდან გამოსულ ოსმალეთის ესკადრას, რომელსაც კაფუდან-ფაშა სეიდ-ალი სარდლობდა. ბრძოლის შემდეგ ოსმალებმა სრუტეს შეაფარეს თავი. რუსებმა ამ ბრძოლაში დაკარგეს 81 კაცი, ოსმალებმა – 2 ათასზე მეტი.
ლიტერატურა
კატეგორია:რუსეთის ბრძოლები კატეგორია:ოსმალეთის ბრძოლები კატეგორია:XIX საუკუნის ბრძოლები კატეგორია:რუსეთ-ოსმალეთის ომები
კუბის გერბი
thumb|კუბის გერბი|250 პქ კუბის გერბი (Escudo de Cuba) — ოფიციალური კუბის ჰერალდიკური სიმბოლოა. იგი შედგება ფასცისაგან, ზემოთ აქვს ფრიგიული ქუდი და მასზე ჩამოდებულია ფარი. ფარი ტყავისგანაა გაკეთებული. ფარის მარცხნივ არის შემოხვეული მუხის ხის ტოტი ხოლო მარჯვნიდან დაფნის ხის. გერბის დიზაინი შექმნა მიგელ ტერუბე ტოლონმა და დამტკიცებული იქნა ოფიციალურ გერბად 1906 წლის 24 აპრილს.
ფარი
ფარი არის დაყოფილი სამ ნაწილად:
ზემოთა ნაწილში არის ზღვაზე ორ კლდეს შუა გადებული გასაღები, რომელიც აღნიშნავს კუბის გეოგრაფიულ მდებარეობას კუბა მდებარეობს ფლორიდის და იუკატანის ნახევარკუნძულს შორის. უკან ამომვალი მზე აღნიშნავს ახალი რესპუბლიკის აღზევებას.
ფარის გარშემო ნაწილი
ფარის გარშემო არის შემოხვეული ორი ხის ტოტი: მარცხნივ არის შემოხვეული მუხის ხის ტოტი ხოლო მარჯვნიდან დაფნის ხის. მუხის ხის ტოტი აღნიშნავს ქვეყნის სიძლიერეს, ხოლო დაფნის ტოტი კი: ღირსებასა და დიდებას. ბეს სიმბოლოები იდეაში წარმოადგენს ადამიანის უფლებებათა დევიზს: თავისუფლება, თანასწორობა, ძმობა.
გერბის ზემოთა ნაწილი/თავი
გერბის ზემოთ არის გამოსახული ფრიგიული ქუდი რაც თავისუფლების სიმბოლოა და ეს იმას აღნიშნავს რომ სახელმწიფო დამოუკიდებელია.
რესურსები ინტერნეტში
კატეგორია:სახელმწიფო გერბები კატეგორია:კუბის ეროვნული სიმბოლოები კატეგორია:კუბის გერბი კატეგორია:გერბები გასაღების გამოსახულებით კატეგორია:გერბები მზის გამოსახულებით კატეგორია:გერბები ხის გამოსახულებით
სისხლის ბიოქიმიური ანალიზი
მინიატიურა|ვენიდან სისხლის აღების პროცედურა Vacutainer-ის შპრიცით სისხლისა და სისხლწარმომქმნელი ორგანოების დაავადების დადგენისთვის სისხლის საერთო სურათს გადამწყვეტი მნიშვნელობა აქვს.
სისხლისა და სისხლწარმომქმნელი ორგანოების პუნქტატის ერთდროულ ანალიზს დიდი მნიშვნელობა აქვს დაავადების დიაგნოზის დაზუსტებისათვის, განსაკუთრებით ისეთ შემთხვევაში, როდესაც პერიფერიული სისხლის სურათი არ იძლევა ნათელ წარმოდგენას ავადმყოფის მდგომარეობის შესახებ.
სისხლის ნორმალური შედგენილობა
სისხლის საერთო მასა მთელი ორგანიზმის 1/13-ს შეადგენს. სინჯარაში ან რომელიმე სხვა ჭურჭელში მოთავსებული სისხლი რამდენიმე წუთის შემდეგ დედდება, შემდეგ შედედებული სისხლის კოლტი იკუმშება და მისგან გამოიყოფა შრატი.
სისხლის შრატის მისაღებად უზმოზე ვენიდან იღებენ სისხლს, ათავსებენ მშრალ სინჯარაში და დგამენ თერმოსტატში 37°-ზე 1 საათით; შემდეგ შრატს აცალკევებენ კოლტისგან მინის ჩხირით და გამჭვირვალე შრატის მისაღებად გამოაქვთ სიცივეში.
გამჭვირვალე შრატი რომ უფრო სწრაფად მიიღონ, შედედებულ სიხლს დალექავენ ელექტრონულ ცენტრიფუგაში. მიღებულ შრატს ასხამენ მშრალ სინჯარაში და გამოკვლევამდე ინახავენ მაცივარში ან ბნელ და გრილ ადგილას.
შრატი პლაზმისაგან განსხვავდება იმით, რომ ფიბრინს არ შეიცავს. პლაზმა მოყვითალო ფერის სითხეა და შეიცავს ცილებს, ცხიმებს, ნახშირწყლებს, ჰორმონებს, ფერმენტებს, ელექტროლიტებს და სხვ.
ლიტერატურა
კატეგორია:ადამიანი კატეგორია:ჯანმრთელობა კატეგორია:სისხლის ანალიზები
თურქმენეთი
თურქმენეთი (Türkmenistan), ოფიციალურად თურქმენისტანი — ზღვაზე გასასვლელის არმქონე სახელმწიფო ცენტრალურ აზიაში, ესაზღვრება ყაზახეთს დასავლეთით, ჩრდილოეთით და აღმოსავლეთით უზბეკეთს, სამხრეთ-აღმოსავლეთით ავღანეთს, სამხრეთ-დასავლეთით ირანს და დასავლეთით კასპიის ზღვას.
თურქმენეთი იყო ცივილიზაციათა გზაჯვარედინზე საუკუნეების განმავლობაში. შუა საუკუნეების დროს, მერვი იყო ერთ-ერთი დიდი ქალაქი ისლამურ სამყაროში და მნიშვნელოვანი გაჩერება აბრეშუმის გზაზე, რომელიც გამოიყენებოდა სამარშრუტო ქარავნად, სავაჭრო მიზნით ჩინეთთან, XV საუკუნის შუა რიცხვებამდე. ანექსირებული რუსეთის იმპერიის მიერ 1881 წელს, თურქმენეთში შემდეგ ფიგურირებდა ანტიბოლშევიკური მოძრაობი და ასევე ცენტრალურ აზიაშიც. 1924 წელს, თურქმენეთი გამოცხადდა საბჭოთა რესპუბლიკად, შემდგომში როგორც თურქმენეთის საბჭოთა სოციალისტური რესპუბლიკა; იგი გახდა დამოუკიდებელი სსრკ-ის დაშლის საფუძველზე, 1991 წელს.
თურქმენეთი ფლობს მსოფლიოს ბუნებრივი გაზის მეოთხე უდიდეს რეზერვებს. ქვეყნის დიდი ნაწილი დაფარულია ყარაყუმის უდაბნოთი. 1993 წლიდან მოყოლებული, თურქმენეთის მოქალაქემ მიიღო მთავრობის მიერ გამოყოფილი დენი, წყალი და ბუნებრივი აირი უფასოდ.
თურქმენეთს მართავდა მუდმივი პრეზიდენტი საფარმურატ ნიაზოვი, სანამ ის არ გარდაიცვალა 2006 წელს. 2007 წელს ქვეყნის პრეზიდენტად აირჩიეს გურბანგული ბერდიმუჰამედოვი. Human Rights Watch-ის თქმით: „თურქმენეთი რჩება მსოფლიოში ერთ-ერთ ყველაზე რეპრესიულ ქვეყანად. ქვეყანა პრაქტიკულად დახურულია დამოუკიდებელი კვლევისა და მედიისთვის, რელიგიური თავისუფლებები ექვემდებარება დრაკონულ შეზღუდვებს და ადამიანის უფლებათა დამცველები და სხვა აქტივისტების წინაშე არსებობს მუდმივი საფრთხე ხელისუფლების მხრიდან“. პრეზიდენტი გურბანგული ბერდიმუჰამედოვი ხელს უწყობს პიროვნების კულტს, სადაც ის, მისი ნათესავები და ახლობლები სარგებლობენ შეუზღუდავი ძალაუფლებით და ახორციელებენ საერთო კონტროლს საზოგადოებრივი ცხოვრების ყველა ასპექტს.
ისტორია
1871 წლის მეორე ნახევარში რუსეთის იმპერიამ პოდპალკოვნიკ მარკოზოვს დაავალა დასახლებული პუნქტ კრასნოვოდსკის (დღევანდელი თურქმენბაში) სტრატეგიული შესწავლა, რომელიც მიზნად ისახავდა შუა აზიის სახანოებთან არსებული სავაჭრო გზების გამონახვას.
თურქმენეთის საზღვრების ფორმირება საბჭოთაა ეპოქაში მოხდა. მოკავშირე რესპუბლიკა სსრ კავშირის შემადგენლობაში 1925 წლიდან. მისი დაშლის შემდეგ 1992 წელს გამოაცხადა დამოუკიდებლობა. არის დსთ-ს წევრი ქვეყანა. პრეზიდენტი ძალაუფლება თითქმის აბსოლუტურია, არ არსებობს ოპოზიცია, ერთადერთი ლეგალური პოლიტიკური ორგანიზაციაა თურქმენეთის დემოკრატიული პარტია. აშკარაა პიროვნების კულტის ყველა ნიშანი: თურქმენბაშის („თურქმენთა ლიდერი“ - საფარმურატ ნიაზოვის) გამოსახულებაა ყველგან ბანკნოტებიდან დაწყებული სასურსათო პროდუქციის ეტიკეტებით დამთავრებული. 1999 წელს მეჯლისმა მას უვადო საპრეზიდენტო უფლებამოსილება განუსაზღვრა.
გეოგრაფია
thumb|left|თურქმენეთი 488 100 კმ² ფართობით, თურქმენეთი მსოფლიოს 52-ე უდიდესი ქვეყანაა. ის არის ოდნავ მცირე, ვიდრე ესპანეთი და გარკვეულწილად აღემატება აშშ-ს კალიფორნიის შტატს. ის მდგომარეობს 35° და 43° განედის ჩრდილოეთით და 52° და 67° გრძედის აღმოსავლეთით.
ქვეყნის 80 %-ზე მეტი ტერიტორია დაფარულის ყარაყუმის უდაბნოთი. ქვეყნის ცენტრში დომინირებს თურანის დაბლობი და ყარაყუმის უდაბნო. ქოფეთდაღის ქედი მდებარეობს საზღვრის სამხრეთ-დასავლეთის გასწვრივ, აღწევს 2912 მ „Kuh-e Rizeh-თან“.
კლიმატი ძირითადად მშრალი და სუბტროპიკულია უდაბნოში, მცირე ნალექებით. ზამთარი რბილი და მშრალია, ყველაზე დიდი ნალექი მოდის იანვრის და მაისის შორის.
თურქმენეთის სანაპირო კასპიის ზღვის გასწვრივ არის 1768 კმ-ს ხანგრძლივით. კასპიის ზღვა მთლიანად დახურულია, რომელსაც მსოფლიო ოკეანეში გასასვლელი არ გააჩნია, მიუხედავად იმისა, რომ არსებობს ვოლგა-დონის ხელოვნური არხი, რომელიც საშუალებას აძლევს ხელმისაწვდომ გადაზიდვას შავი ზღვის სანაპიროზე.
მთავარ ქალაქებს მოიცავს — აშხაბადი, თურქმენბაში (ყიფილი კრასნოვოდსკი) და დაშოგუზი.
პოლიტიკა
თუქმენეთი 69 წლის მანძილზე იყო საბჭოთა კავშირის რესპუბლიკა. დამოუკიდებლობა გამოაცხადა 1991 წლის 27 ოქტომბერს. პრეზიდენტი გახდა საბჭოთა კავშირის კომუნისტური პარტიის მაღალჩინოსანი საფარმურატ ნიაზოვი (იგივე თურქმენბაში), რომელიც თურქმენეთს 1985 წლიდან მართავდა როგორც თურქმენეთის სსრ-ს კომუნისტური პარტიის ხელმძღვანელი. მან მოიპოვა აბსოლუტური კონტროლი სახელმწიფოს პოლიტიკურ სისტემაზე. 1999 წლის 28 დეკემბერს ნიაზოვი თურქმენეთის ახალარჩეული მეჯლისის მიერ გამოცხადდა პრეზიდენტად მთელი სიცოცხლის ვადით. აღსანიშნავია, რომ აღნიშნული მეჯლისი არჩეულ იქნა ოპოზიციის არარსებობის პირობებში, კანდიდატები კი თავად ნიაზოვმა შეარჩია. თურქმენბაში მოულოდნელად, გულის შეტევით გარდაიცვალა 2006 წლის დეკემბერში.
ტერიტორიული მოწყობა
თურქმენეთი ადმინისტრაციულად იყოფა 5 ოლქად (welayat).
ეკონომიკა
1998-2002 წლებს შორის, თურქმენეთს აწუხებდა მუდმივი ნაკლებობა ბუნებრივი აირისთვის ადეკვატური საექსპორტო მარშრუტების და მოკლევადიანი საგარეო ვალის ვალდებულებები. ამავე დროს, ღირებულება ექსპორტის მკვეთრად გაიზარდა, საერთაშორისო არენაზე ნავთობისა და გაზის ფასების მომატებით. ეკონომიკური პერსპექტივები უახლოეს მომავალში სევდისმომგვრელია გავრცელებული შიდა სიღარიბის და საგარეო ვალის ტვირთის გამო.
პრეზიდენტმა ნიაზოვმა ქვეყნის შემოსავლები ინტენსიურად დახარჯა ქალაქების რემონტზე, კერძოდ აშხაბადზე. კორუფციაზე მომუშავე ხალხი ახმოვანებს განსაკუთრებულ შეშფოთებას თურქმენეთის სავალუტო რეზერვების მართვაზე, რომლებიც ატარებენ არასწორ სავალუტო პოლიტიკას.
სახალხო საბჭოს 2003 წლის 14 აგვისტოს განკარგულების მიხედვით: ელექტროენერგია, ბუნებრივი აირი, წყალი და მარილი იქნება სუბსიდირებული მოქალაქეებს 2030 წლამდე. გარდა ამისა, მანქანის მძღოლებს უფლება აქვთ 120 ლიტრი უფასო ბენზინი მიიღონ თვეში. ავტობუსების, სატვირთოების და ტრაქტორების მძღოლებს შეუძლიად მიიღონ 200 ლიტრამდე საწვავი უფასოდ, ხოლო მოტოს და სკუტერის მძღოლებს 40 ლიტრი უფასოდ. 2006 წლის 5 სექტემბერს, მას შემდეგ, რაც თურქმენეთმა დაიმუქრა ბუნებრივი აირის მიწოდების შეჩერებით, რუსეთმა დათანხმდა გააძვიროს ფასი ბუნებრივ აირზე, იგი იხდის თურქმენულ ბუნებრივ აირში $65-დან $100-მდე 1000 კუბურ მეტრზე. ორ მესამედს თურქმენული გაზის ყიდულობს რუსეთის სახელმწიფო კორპორაცია გაზპრომი.
სქოლიო
კატეგორია:თურქმენეთი
ეგესკოვის სასახლე
ეგესკოვის სასახლე (დან.: Egeskov Slot) მდებარეობს კუნძული ფუნენის სამხრეთით, დანიაში. ეს ნაგებობა ევროპის ყველაზე უკეთ შენახული რენესანსის წყალზე მდგარი სასახლეა. შენობა ფრანდს ბროკენჰუუსმა ააშენებინა 1554 წელს.
თავადაზნაურთა ქიშპობით (დან. Grevens fejde) გამოწვეული სამოქალაქო ომით შექმნილი სიტუაციის გამო (რომელიც ასევე დაკავშირებული იყო პროტესტანტული რეფორმაციის შემოღებასთან), დანიელ დიდგვაროვანთა უმრავლესობა საცხოვრებელს ციხე-სიმაგრეების სახით აგებდნენ.
ციხე-სასახლე შემდგარია მუხის ჯებირებზე და მცირე ტბის ცენტრშია აგებული. თავდაპირველად ერთადერთი მისასვლელი ციხესთან გასახსნელი ხიდი იყო. ლეგენდის თანახმად, შენობის საძირკვლის ასაგებად მთელი მუხის ტყის გაჩეხვა გახდა საჭირო, საიდანაც მომდინარეობს სახელი "ეგესკოვ" (მუხის ტყე).
კატეგორია:დანიის სასახლეები კატეგორია:რენესანსის სასახლეები
ტრიადა
ტრიადა — საიდუმლო კრიმინალურ ორგანიზაციათა ფორმა ჩინეთში და ჩინურ დიასპორაში.
ყველა ტრიადას ჰქონდა თვისობრივად საერთო რწმენა და რიტუალები, როგორც მაგალითად, რწმენა ციფრი 3-ის მაგიურ მისტიკურ მნიშვნელობაში, საიდანაც გამომდინარეობს კიდეც მათი სახელწოდება ტრიადა. მშვიდობიანობის პერიოდში მსგავს ორგანიზაციათა უმრავლესობა არსებობდა როგორც საძმო ურთიერთდახმარებისათვის, მაგრამ ზოგი მათგანი მოღვაწეობდა კიდეც კრიმინალურ სამყაროში.
რესურსები ინტერნეტში
კატეგორია:კრიმინალური ორგანიზაციები კატეგორია:ჩინეთის ორგანიზაციები
Anochetus longispinus
Anochetus longispinus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Anochetus-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:Anochetus
მარტიანი
მარტიანი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (ცხრაძმის თემი), მდინარე ცხრაძმულის (ქსნის მარცხენა შენაკადი) ნაპირებზე. ზღვის დონიდან 1510 მ, ახალგორიდან 25 კმ. 2002 წლის აღწერის მონაცემებით სოფელში ცხოვრობს 37 კაცი.
ლიტერატურა
კატეგორია:ცხრაძმის თემის სოფლები
გაზაფხულის და შემოდგომის ანალები
გაზაფხულის და შემოდგომის ანალები - ლუს სახელმწიფოს ისტორიის ძვ. წ. 722-481 წლების ოფიციალური ქრონოლოგია. ეს არის უძველესი ჩინური ტექსტი, რომელიც ეყრდნობა ანალების პრინციპებს. ტექსტი არის ძალიან მოკლე, ყველა მისი კომენტარის გათვალისწინებით 16 000 სიტყვისგან შედგება. ამის გამო, ტექსტის გააზრება შესაძლებელია მხოლოდ კომენტარების საშუალებით, განსაკუთრებით გამორჩეულია ძოს კომენტარები.
მისი შექმნა ტრადიციულად მიეწერება კონფუცის. ის არის ჩინური ხუთი კლასიკიდან ერთ-ერთი.
რესურსები ინტერნეტში
ორიგინალური ტექსტები ჩინური ვიკიწყაროდან (維基文庫) : 春秋左氏傳 (გაზაფხულის და შემოდგომის ანალები - ძოს კომენტარები)
春秋穀梁傳 (გაზაფხულის და შემოდგომის ანალები - გულიიანგის კომენტარები)
კატეგორია:ჩინეთის ისტორია კატეგორია:ჩინური კლასიკური ტექსტები კატეგორია:ქრონიკები
მცირე კუდუ
მცირე კუდუ (Tragelaphus imberbis) — წყვილჩლიქოსანი ძუძუმწოვარი ძროხისებრთა ოჯახისა. სიდიდით ჩამორჩება დიდ კუდუს. გავრცელებულია აღმოსავლეთ აფრიკაში (კენია, ტანზანია, სომალი). კვების, გამრავლებისა და ქცევის მხრივ მცირე კუდუს ბევრი საერთო აქვს დიდ კუდუსთან.
ლიტერატურა
კატეგორია:ტყის ანტილოპები
სოფისტები
სოფისტები (ბერძნ. σοφιστής — ბრძენი, ცრუბრძენი, გამომგონებელი) — ფართო მნიშვნელობით — მახვილგონიერი, პრაქტიკულად გაწაფული, მოხერხებული ადამიანები; ვიწრო მნიშვნელობით — სიბრძნისა და მჭერმეტყველების მასწავლებლები, ფილოსოფოსები, რომლებიც მოღვაწეობდნენ საბერძნეთში ძვ. წ. V საუკუნის მეორე ნახევარსა და IV საუკუნის პირველ ნახევარში. მონათმფლობელური დემოკრატიის განვითარების პირობებში სოფისტებმა განმანათლებლური როლი შეასრულეს. მათ სიბრძნის მასწავლებლობა პროფესიად გაიხადეს. სოფისტებმა ფილოსოფოსიური კვლევის ცენტრში ადამიანი დააყენეს. განასხვავებენ სოფისტთა ორ თაობას: უფროსი თაობის სოფისტები (პროტაგორა, ჰიპია, გორგია) და უმცროსი თაობის სოფისტებს (ევთიმედე, თრასიმაქე, კრიტონი, კალიკლე).
სოფისტები — „ცრუბრძენები“
ძვ. წ. IV საუკუნიდან უმცროსი თაობის სოფისტებმა ხელი აიღეს ჭეშმარიტების ძიებაზე და პრაგმატული მიზნით თავიანთთვის სასარგებლო შეხედულების მოჩვენებითი გამართლება დაიწყეს. ამ დროიდან სოფისტური მოძრაობა ცრუმეცნიერული გახდა, სახელი გაუტყდა. სოფისტებს ებრძოდნენ სოკრატე და პლატონი. არისტოტელემ „მოჩვენებითი სიბრძნე“ უწოდა სოფისტიკას, სოფისტი კი — იმას, ვინც იცის, თუ „როგორ მოიგოს ფული“. სოფისტებს დიდხანს უარყოფითად აფასებდნენ. მხოლოდ ჰეგელმა აღნიშნა მათი ცნებითი აზროვნების ”მოქნილობა” და დიალექტიკურობა.
სოფისტებმა საფუძველი მოუმზადეს ლოგიკის მეცნიერების განვითარებას, ხელი შეუწყვეს დასკვნა-დასაბუთების ფორმათა დამუშავებასა და ენის გრამატიკული ფორმების კვლევას.
რესურსები ინტერნეტში
კატეგორია:სოფისტები
Deep Purple-ის დისკოგრაფია
აქ წარმოდგენილია ინგლისური როკ-ჯგუფ Deep Purple-ის დისკოგრაფია.
სქოლიო
კატეგორია:ბრიტანელი შემსრულებლების დისკოგრაფიები კატეგორია:Deep Purple
მრგვალთავა
ლიტერატურა
კატეგორია:ჯოჯოსებრნი
Anochetus lucidus
Anochetus lucidus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Anochetus-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:Anochetus
მრგვალი ფშუკუნა
მრგვალი ფშუკუნა (Bovista nigrescens) — საჭმელი სოკო გუდაფშუკოვანთა ჯფუგისა. აქვს ბურთისებრი ნაყოფსხეული, რომლის დიამეტრი 3-6 სმ აღწევს. ჯერ თეთრია, შემდეგ მოშავო. შიგთავსი თავდაპირველად თეთრია, შემდეგ ჟანგისფერი და ბოლოს მურა-მოწითალო. იზრდება ტყის პირებზე, მინდვრებსა და მდელოებზე ზაფხულში და შემოდგომით. საჭმელად მხოლოდ ნორჩი ვარგა.
რესურსები ინტერნეტში
კატეგორია:ბაზიდიუმიანი სოკოები კატეგორია:საჭმელი სოკოები
გინძა
გინძა (銀座) — უბანი ჩუოში, ტოკიო, იაესუსა და კიობაშის სამხრეთით და შინბაშის ჩრდილოეთით. ცნობილია, როგორც ძვირფასი მაღაზიების უბანი უნივერსამებით, სალონებით, რესტორნებითა და ყავახანებით. ფუფუნებით ერთ-ერთი ყველაზე განთქმული საყიდლების უბანი მსოფლიოში.
ისტორია
უბანს 1612 წელს, ედოს პერიოდში, აქ გახსნილი ვერცხლის მონეტების ზარაფხანის სახელი ეწოდა. თანამედროვე გინძა 1872 წელს გაშენდა, დიდი ხანძრის შემდეგ. ამ პერიოდში ეს უბანი წარმოშობით ირლანდიელი არქიტექტორი ტომას უოტერსის დაპროექტებული ორ- ან სამსართულიანი ჯორჯის ეპოქის სტილის აგურის სახლებით გაშენდა, სავაჭრო დუქნებით გარდიგარდმო ქუჩაზე შინბაშის ხიდიდან კიობაშის ხიდამდე ჩუოს სამხრეთდასავლეთ ნაწილში. ამ ევროპული სტილის შენობათა უმრავლესობა ამჟამად აღარ არსებობს, თუმცა ზოგიერთი ძველი შენობა დღესაც დგას, რომელთა შორის ყველაზე ცნობილია ვაკოს შენობა მისი საათის კოშკით.
გინძა პოპულარული ადგილი ხდება შაბათ-კვირას, როდესაც ჩრდილოეთ-სამხრეთის მთავარი არტერია მანქანებისთვის დაკეტილია. მოძრაობის შეზღუდვა 1960-იან წლებში დაიწყეს რიოკიჩი მინობეს მმართველობის პერიოდში.
კატეგორია:ტოკიოს უბნები
სოხუმის ყურე
270px|thumb|სოხუმის ყურის სატელიტური ფოტო სოხუმის ყურე — ყურე შავი ზღვის სანაპიროზე, სოხუმის რაიონში. დასავლეთით ესაზღვრება სოხუმის კონცხი. აღმოსავლეთით მდინარე კელასური. სანაპიროს გასწვრივ რკალის სიგრძე 10 კმ-ს აღწევს. ყურის სანაპიროზე მდებარეობს ქალაქი სოხუმი. ერთვის მდინარე ბესლეთი და რამდენიმე მცირე ნაკადი. ყურე არ იყინება და სოხუმის საზღვაო პორტი მთელი წლის განმავლობაში ფუნქციონირებს.
ლიტერატურა
კატეგორია:საქართველოს ყურეები
Omphalodes rupestris
Omphalodes rupestris (Omphalodes rupestris) — მრავალწლოვანი ბალახოვანი მცენარე ლაშქარასებრთა ოჯახისა. აქვს 7–30 სმ სიმაღლის ღერო, რომელიც სწორმდგომი ან აღმავალია, მარტოული ან რამდენიმე, ზედა ნაწილში დატოტვილი, მიტკეცილბეწვიანი. ფოთლები 2–10 სმ სიგრძისა და 1–5 სმ სიგანის, მოგრძო ან კვერცხისებური. ყვავილედი კენწრულია, მარტოული, ძალიან ფარჩხატი, მცირეყვავილიანი. გვირგვინი კაშკაშა ცისფერია. ყვავის და ნაყოფმსხმოიარობს მაის-აგვისტოში.
გავრცელებულია მხოლოდ კავკასიაში, რეგიონის ენდემური სახეობაა. საქართველოში გვხვდება აფხაზეთში, სამეგრელოსა და სვანეთში. იზრდება 2700 მ-მდე სუბალპებსა და ალპებში, კლდეებზე.
ქვესახეობები
მოიცავს 2 ქვესახეობას:
სქოლიო
კატეგორია:ლაშქარასებრნი
Enter Sandman
„Enter Sandman“ — ამერიკული მძიმე მეტალ ჯგუფ მეტალიკის სიმღერა. იგი გამოვიდა, როგორც პირველი სინგლი ჯგუფი მეხუთე სტუდიური ალბომიდან Metallica. სინგლის პროდიუსერია ბობ როკი, ჯეიმზ ჰეტფილდთან და ლარს ულრიხთან ერთად. მუსიკის ავტორები არიან კირკ ჰემეტი, ჰეტფილდი და ულრიხი, ხოლო ტექსტი ეკუთვნის ჯეიმზს, რომლის განმარტებითაც იგი ბავშვების კოშმარების შესახებაა.
სიმღერის მთავარი რიფი გიტარისტ კირკ ჰემეტის დაწერილია. თავდაპირველად რიფი იყო ორი პარტიის სიგრძისა, სანამ ლარს ულრიხს არ დაებადა იდეა, პირველი პარტია გაემეორებინათ ოთხჯერ. ულრიხმა სიმღერა დაახასიათა როგორც ერთ რიფიანი, რომელშიც მისი ყველა სექცია წარმოებულია კირკ ჰემეტის მიერ შექმნილი ძირითადი რიფისგან.
ჩანაწერი კომერციულად ყველაზე წარმატებული გამოდგა მეტალიკის სინგლებს შორის: მიიღო ოქროს სერტიფიკატი, გაიყიდა რა 500 000-ზე მეტი ეგზემპლარი მხოლოდ აშშ-ში, ხოლო 2009 წლის 14 დეკემბრის მდგომარეობით, იგი უკვე პლატინისაა. კრიტიკოსების მიერ აღიარებული ეს სიმღერა შედის მეტალიკის 1991 წლის შემდეგ გამოშვებულ ყველა საკონცერტო ალბომსა თუ DVD-ში და სრულდებოდა დაჯილდოების ცერემონიებსა თუ საქველმოქმედო კონცერტებზე.
ჩაწერა
Enter Sandman იყო პირველი სიმღერა, რომელიც ალბომისთვის დაიწერა. ინსტრუმენტული დემო ჩაიწერა 1990 წლის 13 სექტემბერს. ხმის ინჟინერ რენდი სტაუბის მიხედვით, დიდი ენერგია დაიხარჯა დასარტყმელი საკრავების ჩაწერაზე, რადგან სიმღერა იწერებოდა სექციებად და არა ერთიანად. მისივე თქმით, პროდიუსირების ჯგუფმა დიდი დრო დახარჯა საუკეთესო ჟღერადობის მიღებაში ყოველი ოთახიდან, გამოყენებული იქნა 40-50 მიკროფონი, რათა ხმა მაქსიმალურად დამსგავსებოდა საკონცერტო შესრულებას. ბობ როკთან ბას-გიტარასაც მნიშვნელოვანი როლი მიენიჭა; როგორც ჯგუფის მაშინდელი ბასისტი ჯეისონ ნიუსტედი აცხადებს, მანამდე მეტალიკის მუსიკა ძალიან იყო ორიენტირებული გიტარაზე, ხოლო ბობის მოსვლის შემდეგ ბას-გიტარასაც მიენიჭა გარკვეული ადგილი. ბობმა სთხოვა ჯეისონს, დაეკრა უფრო მეტად ბას-გიტარისტის და არა გიტარისტის სტილში, რათა უკეთ მორგებოდა ლარსის დრამებს.
ბობმა ჯგუფისგან დაჟინებით მოითხოვა ამ სიმღერის საკონცერტო შესრულება სტუდიაში; ჯგუფის წევრები გაკვირვებულნი დარჩნენ, რადგან ასეთი რამ ჯერ არასდროს გაეკეთებინათ. ბობ როკმა უთხრა მათ: „თქვენ დიდებული საკონცერტო შემსრულებელი ჯგუფი ხართ. ეს ატმოსფერო კი გადამწყვეტია ალბომისთვის.“
როგორც პირველი სინგლი, Enter Sandman-ის მიქსიც უპირველეს ყოვლისა გაკეთდა, რაც ათ დღემდე გაგრძელდა, რადგან ჯგუფსა და როკს უნდა შეექმნათ ჟღერადობა მთლიანი ალბომისთვის ამ სიმღერის მიქშირებისას. მიუხედავად ტექსტთან დაკავშირებული სირთულეებისა, ულრიხის განცხადებით, სიმღერა იყო საძირკველი და სახელმძღვანელო მთელი ჩაწერის პროცესში მაშინაც კი, როდესაც მას ტექსტი არ ჰქონდა.
მუსიკა
Enter Sandman-ს, ჰეტფილდის თქმით, აქვს ე.წ. „გიტარების კედელი“ — სამი რიტმული გიტარა, რომლებზეც თავად უკრავს ერთსა და იმავე რიფს ხმის კედლის შესაქმნელად. სიმღერა წარმოიშვა გიტარისტ კირკ ჰემეტის დაწერილი რიფიდან. თავდაპირველად იგი იყო ორი პარტიის სიგრძისა, სანამ დრამერმა ლარს ულრიხმა არ შესთავაზა ჯგუფს, პირველი პარტია გაემეორებინათ ოთხჯერ.
ალბომში Metallica შესული გამარტივებული სიმღერები, Enter Sandman-ის ჩათვლით, წარმოადგენს გადახვევას მეტალიკის ძირითადი, უფრო კომპლექსური, მუსიკალური სტილიდან, რომელიც დასტურდება წინა ოთხი ალბომით: Kill 'Em All, Ride the Lightning, Master of Puppets და ...And Justice for All. ლარს ულრიხმა სიმღერა Enter Sandman დაახასიათა როგორც ერთ რიფიანი სიმღერა, რომელშიც მისი ყველა სექცია წარმოებულია კირკ ჰემეტის მიერ შექმნილი ძირითადი რიფისგან.